stanford-oval/wikipedia huggingface dataset:
Hávamál
Sisältö

Hávamál koostuu useista osista. Joidenkin tutkijoiden mielestä runon osat on koottu Hávamálina tunnetuksi kokonaisuudeksi useista itsenäisistä runoista, jotka eivät välttämättä ole alun perin kuuluneet yhteen. Ei tiedetä, milloin ja miten Hávamál syntyi, mutta voidaan olettaa, että alkuperäisen käsikirjoituksen kirjoittaja on liittänyt eri runot yhdeksi kokonaisuudeksi kirjoittaessaan runot muistiin.
Säkeistöt 1–77 – Gestaþáttr

Gestaþáttr, Viisauden runo eli sananlaskuruno on Hávamálin parhaiten tunnettu ja eniten siteerattu osa. Jokainen säkeistö muodostaa lauseen tai sananlaskun. Nämä antavat meille hyvän käsityksen muinaispohjoismaisten ihmisten elämänkäsityksestä ja jokapäiväisestä etiikasta. Runo ylistää vieraanvaraisuutta, uskollisuutta ja maltillisuutta, mutta rohkaisee myös varovaisuuteen ja epäluottamukseen. Siinä varoitetaan voimakkaasti tyhmyydestä ja liiasta herkkäuskoisuudesta. Ystävyyttä arvostetaan, mutta runon mukaan "on parasta saada poika", koska hän pystyttää muistomerkin isälleen ja hoitaa siten perintöään.
Hyvä muistutus on myös runon viimeinen säkeistö:
Säkeistöt 78–110 – Billingrin neito ja Gunnlöd

Tämän osan alku sisältää joitakin siirtymäjakeita, joiden sisältö on samankaltainen kuin Viisauden runossa. Niissä puhutaan naisten uskottomuudesta ja annetaan ohjeita naisten viettelemiseen. Kahdessa säkeistössä kerrotaan Odinin epäonnistuneesta yrityksestä saada Billingrin neito omakseen sekä Odinin ja Gunnlödin kohtaamisessa vuoren sisällä, josta hän vei viekkaudella Suttungin siman eli Runouden siman.
Säkeistöt 111–137 – Neuvot Loddfafrnirille

Loddfáfnismál on sarja neuvoja Loddfafnirille, tuntemattomalle henkilölle. Ne käsittelevät hyveitä ja tapoja. Lähes joka säkeistöillä on sama johdanto:
Säkeistöt 138–145 – Rúnatal

Odinin Runatalin säkeet muistuttavat pakanallista kultti- ja riimumaagiaa.
Säkeistöt 146–163 – Ljóðatal

Ljodatalissa Odin luettelee 18 asiaa, joita vastaan hän osaa lausua loitsut.
Ms. Marvel (minisarja)

| Ms>  Marvel |
| --- | --- |

Tyyli:   kasvu  supersankari  teinidraama 
Kestoaika:  41–52 minuuttia
Luoja(t):  Bisha K. Ali
Perustuu:  Sana Amanatin, Stephen Wackerin, G. Willow Wilsonin, Adrian Alphonan ja Jamie McKelvien sarjakuvahahmoon Kamala Khan
Pääosissa:   Iman Vellani  Matt Lintz  Yasmeen Fletcher  Zenobia Shroff  Mohan Kapur  Saagar Shaikh  Rish Shah  Laurel Marsden  Samina Ahmad  Fawad Khan  Nimra Bucha  Mehwish Hayat  Adaku Ononogbo  Arian Moayed  Alysia Reiner  Laith Nakli  Azhar Usman  Travina Springer  Farhan Akhtar  Aramis Knight 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2022-6-88. kesäkuuta 2022 – 2022-7-1313. heinäkuuta 2022
Jaksoja:  6
Tuotanto
Vastaava(t) tuottaja(t):   Kevin Feige  Louis D’Esposito  Victoria Alonso  Brad Winderbaum  Sana Amanat  Adil ja Bilall  Bisha K. Ali 
Ohjaaja(t):   Adil ja Bilall  Meera Menon  Sharmeen Obaid-Chinoy 
Säveltäjä(t):  Laura Karpman
Leikkaaja(t):   Nona Khodai  Sabrina Plisco  Emma McCleave  Sushila Love 
Kuvaaja(t):   Robrecht Heyvaert  Carmen Cabana  Jules O’Loughlin 
Tuotantoyhtiö(t):  Marvel Studios
Levittäjä:  Disney Media Distribution
Aiheesta muualla
IMDb 
Ms. Marvel on yhdysvaltalainen Bisha K. Alin luoma Disney+-tilausvideopalveluun julkaistu teinidraama- ja supersankarisarja, joka perustuu Marvel Comicsin sarjakuvahahmoon Kamala Khan. Se on Marvel Cinematic Universen (MCU) seitsemäs Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Ali toimi pääkäsikirjoittajana, Adilin ja Bilallin johtaessa sarjan ohjaajien tiimiä.
Sarjan pääosassa on Iman Vellani, joka esittää Kamala Khania / Neiti Ihmettä. Sarjassa näyttelevät myös Matt Lintz, Yasmeen Fletcher, Zenobia Shroff, Mohan Kapur, Saagar Shaikh, Rish Shah, Laurel Marsden, Samina Ahmad, Fawad Khan, Nimra Bucha, Mehwish Hayat, Adaku Ononogbo, Arian Moayed, Alysia Reiner, Laith Nakli, Azhar Usman, Travina Springer, Farhan Akhtar ja Aramis Knight. Sarja julkistettiin virallisesti elokuussa 2019 D23 Expo -messuilla, jolloin vahvistettiin myös Alin palkkaaminen sarjan pääkäsikirjoittajaksi. Vellani valittiin pääosan esittäjäksi syyskuussa 2020, jolloin El Arbi ja Fallah sekä Sharmeen Obaid-Chinoy ja Meera Menon palkattiin sarjan ohjaajiksi. Kuvaukset alkoivat marraskuussa 2020 ja sijoittuivat Atlantaan, New Jerseyyn, sekä Thaimaahan. Kuvaukset päättyivät toukokuussa 2021.
Ms. Marvel koostuu kuudesta jaksosta, jotka julkaistiin Disney+:aan osana MCU:n neljättä vaihetta 8. kesäkuuta – 13. heinäkuuta 2022. Sarja sai erittäin positiivisen vastaanoton, kriitikoiden kehuessa erityisesti sarjan visuaalista tyyliä sekä Vellanin roolisuoritusta. Kamalan tarinaa jatkettiin myöhemmin elokuvassa The Marvels (2023).
Juoni

16-vuotias muslimityttö Kamala Khan on suuri Kostajien ja Kapteeni Ihmeen fani. Hänellä on kuitenkin vaikeuksia sopeutua sekä muslimiyhteisöönsä että kouluunsa, ja saatuaan itsekin supervoimat, hän huomaa, ettei hänen elämästään ole tullut yhtään helpompaa.
Näyttelijät > Päärooleissa

| 0 | 1 | 2 |
| --- | --- | --- |
|  Iman Vellani  | … |  Kamala Khan / Neiti Ihme   |
|  Matt Lintz  | … |  Bruno Carrelli   |
|  Yasmeen Fletcher  | … |  Nakia Bahadir   |
|  Zenobia Shroff  | … |  Muneeba Khan   |
|  Mohan Kapur  | … |  Yusuf Khan   |
|  Saagar Shaikh  | … |  Aamir Khan   |
|  Rish Shah  | … |  Kamran   |
|  Laurel Marsden  | … |  Zoe Zimmer   |
|  Samina Ahmad  | … |  Sana Ali   |
|  Fawad Khan  | … |  Hasan   |
|  Nimra Bucha  | … |  Najma   |
|  Mehwish Hayat  | … |  Aisha   |
|  Adaku Ononogbo  | … |  Fariha   |
|  Arian Moayed  | … |  agentti P. Cleary   |
|  Alysia Reiner  | … |  agentti Sadie Deever   |
|  Laith Nakli  | … |  šeikki Abdullah   |
|  Azhar Usman  | … |  Najaf   |
|  Travina Springer  | … |  Tyesha Hillman   |
|  Farhan Akhtar  | … |  Waleed   |
|  Aramis Knight  | … |  Kareem / Punainen Tikari   |
Näyttelijät > Sivurooleissa

| 0 | 1 | 2 |
| --- | --- | --- |
|  Jordan Firstman  | … |  Gabe Wilson Jr.   |
|  Ali Alsaleh  | … |  Aadam   |
|  Dan Carter  | … |  Saleem   |
|  Anjali Bhimani  | … |  Ruby   |
|  Sophia Mahmud  | … |  Zara   |
|  Connor Jones  | … |  Shawn   |
|  Paul Kim  | … |  Paul   |
|  Matthew Vasquez  | … |  Miguel   |
|  Vardah Aziz  | … |  Zainab   |
|  Asfandyar Khan  | … |  Owais   |
Näyttelijät > Vierailevat

| 0 | 1 | 2 |
| --- | --- | --- |
|  Zion Usman  | … |  nuori Sana Ali   |
|  Ishan Gandhi  | … |  Hameed   |
|  Jordan Preston Carter  | … |  Gabe Hillman   |
|  Nic Starr  | … |  herra Hillman   |
|  Tonia Jackson  | … |  rouva Hillman   |
|  Ryan Penagos  | … |  KostajaConin cosplay-kilpailun juontaja (cameo)   |
|  Ali El Arbi  | … |  mies moskeijassa (cameo)   |
|  Bilall Fallah  | … |  mies moskeijassa (cameo)   |
|  Sana Amanat  | … |  häävieras (cameo)   |
|  G. Willow Wilson  | … |  oma itsensä (cameo)   |
|  Brie Larson  | … |  Carol Danvers / Kapteeni Ihme (cameo)   |
Tuotanto > Kehitys

Marvelin luova konsultti Joe Quesada kertoi syyskuussa 2016 Marvelin suunnittelevan Kamala Khan / Neiti Ihmeen esittelemistä muihin medioihin, hahmon nopeasti kasvaneen suosion johdosta. Marvel Studiosin johtaja Kevin Feige sanoi toukokuussa 2018, että Marvel Cinematic Universeen (MCU) hahmosta ”oli ehdottomasti suunnitteilla jonkin sortin” projekti, ja sitä alettaisiin työstämään Captain Marvelin (2019) ensi-illan jälkeen, sillä elokuvan päähenkilö Carol Danvers inspiroi sarjakuvissa Kamala Khania ryhtymään Neiti Ihmeeksi.
Elokuussa 2019 Marvel Studios julkisti D23 Expo -messuilla alkaneensa työstää Disney+-suoratoistopalveluun televisiosarjaa Ms. Marvel, Bisha K. Alin ollessa palkattuna pääkäsikirjoittajaksi. Feige kertoi, että hahmo esiintyisi sarjan jälkeen sivuhahmona MCU-elokuvissa. Adil El Arbi ja Bilall Fallah sekä Sharmeen Obaid-Chinoy ja Meera Menon palkattiin sarjan ohjaajiksi syyskuussa 2020. Yksi Kamala Khanin sarjakuvaversion luojista, Sana Amanat, on yksi sarjan vastaavista tuottajista.
Tuotanto > Käsikirjoitus

Freddy Syborn ja Fatimah Asghar toimivat sarjan muina käsikirjoittajina. A. C. Bradley, animaatiosarja What If...?:n (2021–) pääkäsikirjoittaja, toimi sarjan konsultoivana tuottajana ja yhtenä käsikirjoittajista.
Ms. Marvelissa Khan saa kyvyn luoda kristalleilta näyttävästä kiinteästä valosta rakennelmia taianomaisen rannerenkaan avulla, mikä eroaa hänen sarjakuvissa nähdystä muodonmuutoskyvystään. Feige selitti, että Khanin kuuluminen sarjakuvissa epäinhimillisiin, ei sopinut MCU:n nykyiseen aikajanaan ja tapahtumiin, joten hänen voimansa muutettiin olemaan vahvemmassa yhteydessä hänen pakistanilaistaustaansa. He myös halusivat tuoda Khanin voimat lähemmäs kosmisia sankareita, joihin hän tulee liittymään elokuvassa The Marvels (2023). Feige lisäsi, että hahmon sarjakuvaversion ”henki” näkyisi sarjassa tästä huolimatta, sillä MCU:n Khanin kristallikyky mahdollistaisi sarjakuvien Khanin muodonmuutoskyvyn tavoin jättiläiskäsien ja -jalkojen käyttämisen. Marvel Studios konsultoi Amanatia ja yhtä hahmon muista luojista, G. Willow Wilsonia, ja nämä hyväksyivät muutokset. Amanatin mielestä ”oli hauskaa antaa Kamalalle erilaiset voimat, jotka tuntuisivat sekä laajemmilla että elokuvallisemmilla”.
Ms. Marvel suunniteltiin kasvutarinaksi, Amanatin huomautessa sarjan ottaneen inspiraatioita sarjakuvista ja luoneen MCU:hun oman versionsa hahmon ”omituisuudesta ja tyylillisestä erottumisesta muihin hahmoihin verrattuna”. Hän kuvaili myös Khanin elämää ja maailmaa ”luonnollisen värikkääksi”, koska Jersey City oli hänen mielestään ”aika hullu, eloisa ja monikulttuurinen paikka”. Carol Danvers toimi myös sarjassa Khan suurena inspiraationa sankariksi tulemiselle, koska Khan oli tietoinen elokuvan Avengers: Endgame (2019) tapahtumista, joissa Danvers taisteli Thanosa vastaan. Amanat uskoi, että oli tärkeää kertoa tarina siitä, millaisena nuoret värilliset henkilöt näkivät sankarit ja kuinka he samalla tutkiskelevat itseään.
Tuotanto > Roolijako

Syyskuussa 2020 lähes ennestään kokematon näyttelijä Iman Vellani valittiin pääosan esittäjäksi. Marraskuussa 2020 Matt Lintz valittiin näyttelemään Bruno Carrellia, Khanin parasta ystävää. Joulukuussa 2020 Disneyn Investor Day -tapahtumassa paljastettiin, että Aramis Knight, Saagar Shaikh, Rish Shah, Zenobia Shroff, Mohan Kapur, Yasmeen Fletcher, Laith Nakli, Azhar Usman, Travina Springer, ja Nimra Bucha näyttelevät myös sarjassa. Knight näyttelee Kareemia / Punaista Tikaria, Shaikh näyttelee Kamalan isoveljeä Aamir Khania, Shroff ja Kapur näyttelevät Kamalan vanhempia Muneeba ja Yusuf Khania,, ja Shah näyttelee Kamrania. Helmikuussa 2021 Laurel Marsden valittiin näyttelemään Zoe Zimmeriä, minkä lisäksi Alysia Reinerin ja Alyy Khanin paljastettiin myös näyttelevän sarjassa. Joulukuussa 2021 Fawad Khan paljasti näyttelevänsä sarjassa tuntematonta roolia. Kuukautta myöhemmin Mehwish Hayatin raportoitiin näyttelevän myös sarjassa. Maaliskuussa 2022 paljastettiin, että Anjali Bhimani, joka näytteli aiemmin Runawaysissä (2017–2019) Mita Nansaria, Wizardin työntekijää, näyttelee Ms. Marvelissa aivan uutta hahmoa.
Tuotanto > Kuvaukset

Kuvaukset alkoivat marraskuussa 2020, Trilith Studiosin tiloissa Atlantassa, El Arbin, Fallahin, Obaid-Chinoyn ja Menonin ohjatessa jaksot, ja Robrecht Heyvaertin, Carmen Cabanan, sekä Jules O’Loughlinin kuvatessa ne. Helmikuussa 2021 kuvaukset olivat melkein lopuillaan, Naklin saatua omat kohtauksensa jo kuvattua. 5. maaliskuuta 2021 El Arbi ja Fallah saivat ohjaamansa jaksot kuvattua, Obaid-Chinoyn ohjatessa vielä neljännen ja viidennen jakson kuvauksia Thaimaassa 23. maaliskuuta, kuvausten sijoittuessa Bangkokiin sekä The Studio Parkin tiloihin. Sarjaa kuvattiin vielä huhtikuun aikana myös Hudsonin piirikunnassa. Vellanilla ja Shah’lla oli vielä huhtikuun lopulla ja toukokuun alussa kohtauksia kuvattavana Atlantassa. Kuvaukset päätyivät Thaimaassa toukokuussa 2021.
Tuotanto > Musiikki

Toukokuussa 2022 paljastettiin, että Laura Karpman, joka on säveltänyt What If...?:n (2021–2024) ja on kiinnitettynä myös The Marvelsin (2023) ohjaajaksi, säveltäisi myös Ms. Marvelin musiikin.
Julkaisu

Ms. Marvel koostuu kuudesta jaksosta, jotka julkaistiin Disney+:aan yksitellen joka keskiviikko 8. kesäkuuta 2022 alkaen ja 13. heinäkuuta 2022 asti. Sarjan odotettiin alun perin esitettävän vuonna 2021. mutta julkaisuaika siirtyi, kun Hawkeyen ilmoitettiin alkavan marraskuussa 2021. Se oli osa MCU:n neljättä vaihetta.
Huomioita

↑  Vellani vahvisti Kamalan olevan ensimmäinen MCU:n pääaikajanassa esiintynyt mutantti.
Tulevaisuus

Sekä sarjan virallisen julkistamisen aikaan D23 Expo -messuilla että marraskuussa 2019 Kevin Feige sanoi hahmon tulevan esiintymään sarjan jälkeen myös tulevissa MCU-elokuvissa. Aiemmin Captain Marvelin pääosan esittäjä Brie Larson oli aiemmin ilmaissut halunsa siihen, että Neiti Ihme esiintyisi elokuvan jatko-osassa. Vellanin esiintyminen elokuvassa vahvistettiin joulukuussa 2020 Disneyn Investor Day -tapahtumassa. Helmikuussa 2021 Feige vahvisti Ms. Marvelin tapahtumien johdattavan The Marvelsin (2023) tapahtumiin. Lisäksi Shaikh, Shroff ja Kapur palaavat elokuvassa näyttelemään Khanin perhettä.
Aiheesta muualla

Ms. Marvel Internet Movie Databasessa (englanniksi)
Sarjan traileri YouTubessa (englanniksi)
| n k Neiti Ihme |
| --- | --- |
 Roy Thomas  Gene Colan 
Hahmot:  Carol Danvers  Sharon Ventura  Karla Sofen  Deidre Wentworth  Kamala Khan 
Sivuhahmot:  Anya Corazon  Jessica Drew  Hämähäkkimies  Ihmemies  Kostajat  Lukkoleuka  Mar-Vell 
Viholliset:  AIM  Brood  Kuolemanlintu  Elementaalit  Kuukivi  MODOK  Skrullit  Tiikerihai  Yon-Rogg 
Elokuva ja televisio:  Ms. Marvel (minisarja)  The Marvels (elokuva) 
Aiheeseen liittyvät artikkelit:  Epäinhimilliset  Kriit  Pimeyden Kostajat  Rogue
Seiska (lehti)

| Seiska |
| --- | --- |

 Vuonna 2008 lehti ilmestyi vielä nimellä 7 päivää.
Lehtityyppi:  aikakauslehti, juorulehti
Julkaisija:  Aller Media
ISSN:  ISSN 1236-2409
Levikki:  170 867 (2012)
Perustettu:  1992
Päätoimittaja:  Jyrki Huotari 2024–
Sitoutuneisuus:  sitoutumaton
Kotikunta:  Helsinki
Kotimaa:  Suomi
Sivukoko:  207 × 280 mm
Ilmestymistiheys:  kerran viikossa (torstaisin)
Kieli:  suomi
Aiheesta muualla
Kotisivu
Seiska (vuoteen 2012 nimellä 7 päivää) on Aller Median julkaisema suomalainen juorulehti ja viihteellinen aikakauslehti, joka perustettiin vuonna 1992. Seiskan levikki oli vuonna 2012 170 867. Lehti ilmestyy torstaisin. Seiskan vastaavana päätoimittajana on vuoden 2024 alusta toiminut Jyrki Huotari. Lehti perustuu tanskalaiseen 7 TV-Dage -televisiolehteen ja on niinikään Allerin omistaman Se og Hør -lehden sisarjulkaisu.
Historiaa > Seiska populaarikulttuurissa

Jari Tervon käsikirjoittama ja Pirkka-Pekka Peteliuksen ohjaama televisiosarja Moska (2011) satirisoi Seiskan kaltaisen sensaatiolehden työmenetelmiä. TV-sarjassa Salatut elämät 7/24 on Seiskaa muistuttava juorulehti.
Päätoimittajat ja toimituspäälliköt

Lehden vastaavana päätoimittajana ovat toimineet:
Heikki Parkkonen 1992–1994
Eeva-Helena Jokitaipale 1994–
Marko Petäjäjärvi –2014
Joni Soila 2015–2018
Sami Hernesaho 2018–2020
Jari Peltomäki 2020–2023
Jyrki Huotari 2024–
Toimituspäällikköinä ovat olleet mm. Jari Peltomäki, Anne Pennanen, Ilkka Janhunen ja Marko Petäjäjärvi.
Palstat ja aiheet

Sensaatiohakuinen Seiska keskittyy lähinnä julkisuuden henkilöiden yksityiselämän aiheisiin ja muun muassa maksaa vihjepalkkioita jutunaiheista. Juttujen keskeisinä aiheina ovat muun muassa häät, avioerot ja muut julkkisjuorut. Lehdessä on myös TV-Seiska -liite.
Palstat ja aiheet > Seiskan palstoja

Kääk, Seiskan saamia vinkkejä
Hollywood, Hollywood-tähtien elämästä kertova palsta
Kippis, juttua ja kuvia jostakin menneestä tapahtumasta
Hovinarri, kuninkaallisten elämää
Pop-palat, musiikin maailmasta kertova palsta
Terveysuutiset, maailmalla tehtyjen tutkimuksien terveydellisiä hyviä/huonoja puolia
Seiskan rikosposti, rikostapahtumia
Lukijan postia julkkiksille
Hauskat kuvat, lukijoiden lähettämiä hauskoja kuvia
Hauskat vitsit, lukijoiden lähettämiä vitsejä
Tähtityttö, vähäpukeisia nuoria naisia (lopetettiin 2015)
TV-Seiska

TV-Seiskassa on elokuvaesittelyjä, TV- ja elokuvatähtien haastatteluja, TV-juoruja, ensi-illat, juonipaljastuksia, peli- ja urheiluesittelyjä, katsojamäärälistauksia sekä viikon TV-ohjelmat.
Kohuja > Lordi-kohu

Toukokuussa 2006 silloinen 7 päivää julkaisi Lordi-yhtyeen laulusolistista  Tomi Putaansuusta ilman maskia vuonna 1999 otetun valokuvan. Tämän seurauksena internetissä avattiin lehden boikotoimiseen yllyttävä adressi, joka keräsi vuorokaudessa yli 100 000 nimeä. Asiaa uutisoitiin laajasti mediassa, ja 7 päivää -lehden numero vedettiin myynnistä muun muassa Sokos-tavarataloista asiakkaiden paheksunnan vuoksi. Myös Katso-lehti julkaisi vastaavia kuvia, mutta ne eivät saaneet niin laajaa huomiota.lähde?
7 päivää julkaisi verkkosivuillaan päätoimittaja Eeva-Helena Jokitaipaleen anteeksipyynnön Tomi Putaansuun kuvan julkaisemisesta. Toimittaja Tuulikki Ukkola arvosteli yleisön painostusta sananvapautta murentavaksi ja nimitti Seiskaa ”sananvapauden viimeiseksi linnakkeeksi fanaattisen nuorison painostusta kohtaan”.
Kohuja > Matti Inkinen

Vuonna 2009 Seiska julkaisi jutun, jossa kerrottiin SIG-yhtyeen Matti Inkistä koskevasta lapsipornovideotutkinnasta. Pian tämän jälkeen Inkinen katosi ja löytyi kuolleena. SIG-yhtye kehotti verkkosivuillaan boikotoimaan Seiskaa ja Iltalehteä. Yhtye piti lehtien toimintaa rikosepäilystä kertomisessa ala-arvoisena. 7 päivää -lehti piti arvuutteluja kirjoittelunsa mahdollisista vaikutuksista Matti Inkisen kuolemaan perusteettomina, mutta poisti silti nettisivuiltaan uutisen Inkisen lapsipornoepäilyistä sekä suuren määrän itseään kohtaan kriittisiä kommentteja.
Julkisen sanan neuvosto antoi 7 päivää -lehdelle 8. lokakuuta 2009 vapauttavan päätöksen Matti Inkinen -uutisoinnissa..
Kohuja > Toimittajan rikostausta

Vuonna 2012 Teuvo Hakkarainen kertoi, että eräs 7 päivää -lehden toimittaja on tuomittu useista rikoslakirikoksista. Nelosen uutiset tarkisti Hakkaraisen kertomat tiedot, ja ne pitivät paikkansa.
Salarakas-levy

2005 Seiska julkaisi Salarakas-nimisen kokoelmalevyn, jolla on tunnettujen suomalaislaulajien ja yhtyeiden kappaleita.
Aiheesta muualla

Seiska lehtimyyntisivustolla
Seiskan mediakortti
Seppo Taalasmaa lukee 7/24-lehteä.
Johanna Sumuvuori

| Nanna Johanna Sumuvuori |
| --- | --- |
 Johanna Sumuvuori vuonna 2020.
Henkilötiedot
Syntynyt: 8. marraskuuta 1976 (ikä 48) Laihia
Poliitikko
Puolue:  Vihreät
Asema:  kaupunginvaltuutettu, kansanedustaja
Vaalipiiri:  Helsingin vaalipiiri
Kotipaikka:  Helsinki
Nanna Johanna Sumuvuori (vuoteen 2015 Sari Johanna ”Nanna” Sumuvuori, s. 8. marraskuuta 1976 Laihia) on suomalainen poliitikko ja ulkoministeri Pekka Haaviston valtiosihteeri Marinin hallituksessa. Hän on toiminut vihreiden kansanedustajana vuosina 2006–2011 ja 2015 sekä Helsingin kaupunginvaltuutettuna vuosina 2001–2016.
Sumuvuori on profiloitunut vihreiden puolustuspolitiikan tuntijana. Hän on ollut myös rauhanjärjestö Sadankomitean pääsihteeri (2004–2006) sekä Kansalaisjärjestöjen konfliktinehkäisyverkoston puheenjohtaja (2010–).
Tausta

Sumuvuori asui lapsuutensa Vähässäkyrössä. Teini-ikäisenä Sumuvuori oli punkkari. Hän kuului kansalaisjärjestöihin ja tilasi Vihreää Lankaa.
Sumuvuori kirjoitti ylioppilaaksi vuonna 1995. Lukuvuoden 1996–1997 hän opiskeli Työväen Akatemian yhteiskunnallisella linjalla ja aloitti tämän jälkeen Helsingin yliopistossa sosiologian opinnot. Kevään 2001 hän oli vaihto-opiskelijana Plymouthin yliopistossa Britanniassa. Sumuvuori valmistui vuonna 2005 valtiotieteiden maisteriksi. Hän aloitti samana vuonna viron kielen ja kirjallisuuden opinnot. Hänellä on myös hallintotieteen opintoja Tampereen yliopistosta.
Sumuvuori on poliittisen historian jatko-opiskelija Helsingin yliopistossa. Hän valmistelee väitöskirjaa suomalaisesta rauhanturvaamisesta. Kesällä 2013 hän opiskeli Bard Collegen US Foreign Policy -instituutissa New Yorkissa. Syksyllä 2013 hän aloitti vierailevana tohtoriopiskelijana Oxfordin yliopistossa.
Poliittinen toiminta

| 0 | 1 | 2 | 3 | 4 |
| --- | --- | --- | --- | --- |
Europarlamenttivaalit
| Vuosi | Vaalipiiri | Äänet | Tulos |  |
| 2004 | Suomi | 6 214 | ei valittu |  |
| 2009 | Suomi | 8 633 | ei valittu |  |
| 2014 | Suomi | 7 181 | ei valittu |  |
Eduskuntavaalit
| Vuosi | Vaalipiiri | Äänet | Tulos |  |
| 2003 | Helsinki | 3 628 | varalla |  |
| 2007 | Helsinki | 5 173 | valittu |  |
| 2011 | Helsinki | 4 297 | varalla |  |
| 2015 | Helsinki | 4 159 | varalla |  |
Kunnallisvaalit
| Vuosi | Kunta | Äänet | Tulos |  |
| 2000 | Helsinki | 900 | valittu |  |
| 2004 | Helsinki | 1 998 | valittu |  |
| 2008 | Helsinki | 1 838 | valittu |  |
| 2012 | Helsinki | 2 180 | valittu |  |
Poliittinen toiminta > Opiskelijapolitiikka

Sumuvuori valittiin heti ensimmäisenä opiskeluvuonna 1997 Helsingin yliopiston ylioppilaskunnan (HYY) edustajistoon, ja oli siellä aina opintojensa päättymiseen eli vuoteen 2005. HYY:n hallituksessa Sumuvuori työskenteli vuoden 1999 vastuualueenaan tiedotus, kehitysyhteistyö ja ympäristö.
Hän on toiminut myös HYY:n Vihreiden puheenjohtajana 1999 ja hallituksen jäsenenä 1997–1998.
Poliittinen toiminta > Kunnallispolitiikka

Helsingin kaupunginvaltuustoon Sumuvuori valittiin 23-vuotiaana kunnallisvaaleissa 2000. Kauden 2001–2004 hän oli jäsenenä opetuslautakunnassa ja sen kiinteistöjaostossa. Hän oli myös ammatillisen koulutuksen jaoston puheenjohtaja 2001–2002 ja kaupunginhallituksen varajäsen 2003–2004. Hän on ollut myös Uudenmaan liiton maakuntavaltuustossa.
Kunnallisvaaleissa 2004 Sumuvuori sai 1 998 ääntä. Hän toimi nuorisolautakunnan puheenjohtajana 2005–2008. Kunnallisvaaleissa 2008 hän sai 1 838 ääntä ja hän on toimi kulttuuri- ja kirjastolautakunnan puheenjohtajana 2009–2011 ja kaupunginhallituksen jäsenenä 2011–2012. Kunnallisvaaleissa 2012 Sumuvuoren äänimäärä oli 2 180 ja hän jatkoi kulttuuri- ja kirjastolautakunnan puheenjohtajana. Huhtikuussa 2016, Sumuvuosi ilmoitti jättävänsä paikkansa kaupunginvaltuustossa toimiakseen Suomen Lontoon-instituutin yhteiskuntatutkimuksen ohjelmapäällikkönä.
Poliittinen toiminta > Eduskunta

Sumuvuori nousi kansanedustajaksi varasijalta elokuussa 2006 kansanedustaja Irina Krohnin tilalle. Ensimmäisen puolen vuoden aikana hän oli jäsenenä liikennejaostossa, kauppa- ja teollisuusjaostossa, sosiaali- ja työjaostossa sekä asunto- ja ympäristöjaostossa.
Vuoden 2007 vaaleissa hän uusi paikkansa 5 173 äänellä. Hän toimi valtiovarainvaliokunnassa, hallinto- ja turvallisuusjaostossa, työ- ja elinkeinojaostossa, kunta- ja terveysjaostossa sekä asunto- ja ympäristöjaostossa. Aiemmin hän oli jäsenenä myös liikenne- ja viestintävaliokunnassa.
Eduskuntavaaleissa 2011 Sumuvuori jäi 4 297 äänellä varasijalle. Hän nousi jälleen varasijalta eduskuntaan tammikuussa 2015 Anni Sinnemäen siirryttyä Helsingin apulaiskaupunginjohtajaksi. Vuoden 2015 vaaleissa Sumuvuori jäi 4 159 äänellä jälleen varasijalle.